**"Aerodromi Republike Srpske" a.d Banja Luka**

**Aerodrom Banja Luka**

**Mahovljani bb**

**78250 Laktaši**

* **Skupštini akcionara**

**Broj:** /19

**Datum:** 25.02.2019.

**PREDMET:** ***Pisano glasanje za sjednicu Skupštine akcionara zakazanu za 27.02.2019. godine***

Poštovani, kako DUIF Polara Invest a.d. Banja Luka-OAIF Adriatic Balanced, sa 398.865 običnih/redovnih akcija, klase A, ili 3.9391% učešća u osnovnom kapitalu "Aerodromi RS" a.d. Banja Luka, nije u mogućnosti prisustvovati na sjednici Skupštine akcionara, to ćemo iskoristiti zakonsku mogućnost (čl. 283. st. (1) Zakona o privrednim društvima (Službeni glasnik Republike Srpske, broj: 127/08, 58/09, 100/11 i 67/13) i pisano glasati.

Po predloženim tačkama dnevnog reda izjašnjavamo se kako slijedi:

**1. Izbor radnih tijela Skupštine (predsjednika, zapisničara, komisije za glasanje, dva ovjerivača zapisnika),**

*Glasanje:* ***ZA***  *pod uslovom da je prijedlog odluke sačinjen u skladu sa odredbama člana 276. i 279. Zakona o privrednim društvima. U suprotnom glasamo* ***UZDRŽAN***

**2. Razmatranje Izvještaja komisije za glasanje,**

*Glasanje:*  *Ukoliko je izvještaj sačinjen u skladu sa odredbama člana 277. i 279. Zakona o privrednim društvima glasamo* ***ZA****. U suprotnom glasamo* ***UZDRŽAN***

**3. Razmatranje i usvajanje zapisnika sa 34. (vanredne) Skupštine akcionara,** *Glasanje:* ***UZDRŽAN****. Nismo učestvovali u radu Skupštine*

**4. Donošenje odluke o razrješenju članova privremenog Nadzornog odbora Društva,**  
*Glasanje:* ***ZA,*** *Članovi privremenog nadzornog odbora se razrješavaju zbog isteka mandata*

**5. Donošenje odluke o imenovanju članova privremenog Nadzornog odbora Društva,**

*Glasanje:* ***ZA*** *, Mandat privremenog Nadzornog odbora traje do okončanja postupka za izbor i imenovanje članova nadzornog odbora a najduže do 30.04.2019.godine*

**6. Razmatranje i usvajanje prijedloga Plana poslovanja Društva za period 2019.-2021 .godina,**

*Glasanje:****UZDRŽAN****,*

*Trogodišnjim planom i dalje se predviđa Subvencija Vlade Republike Srpske u iznosu od 1.900.000KM godišnje tako da bez subvencija Vlade ostaje upitno dalje poslovanje.*

**7. Davanje saglasnosti na zaključenje Aneksa br. 6 SGHA Ugovora sa kompanijom AIR Serbia a.d. Beograd.** *Glasanje:* ***UZDRŽAN,*** *Zaključivanjem Aneksa 6. Ugovora daje se saglasnost na produženje Ugovora o zemaljskom opsluživanju vazduhoplova koji je Društvo zaključilo sa* AIR Serbia a.d. Beograd dana 29.11.2013. a nismo našli nigdje da je objavljen navedeni Ugovor tako da nismo upoznati sa elementima navedenog Ugovora.

Molimo, da se o našem pisanom glasanju upoznaju svi prisutni akcionari i da naše izjašnjavanje po tačkama dnevnog reda bude unijeto u Zapisnik. Ovo pisano glasanje važi i za eventualno ponovljenu sjednicu Skupštine akcionara.

Uime i za račun OAIF Adriatic Balanced

S poštovanjem,

Izvršni direktor:

\_\_\_\_\_\_\_

Duško Šuka